[{"text_idx": "#000001", "text": "Ta\u0308navune kruiisihooaeg to\u0303i Tallinna esmakordselt u\u0308le poole miljoni reisija"}, {"text_idx": "#000002", "text": "Ta\u0308navusel la\u0308bi aegade rekordeid lo\u0308o\u0308nud kruiisihooajal ku\u0308lastas Tallinna esmakordselt u\u0308le poole miljoni reisija \u2013 aasta kokkuvo\u0303ttes ulatub kruiisireisijate arv ligi 520 000 inimeseni. Arvestuslikult ulatub kruiisireisijate poolt Tallinnasse lo\u0303ppeval hooajal ja\u0308etud rahasumma ligikaudu 30 miljoni euroni. \u201cTa\u0308nase seisuga on Tallinna ku\u0308lastanud 326 kruiisilaeva ligi 515 000 reisijaga pardal,\u201d lausus Tallinna Sadama turundus- ja kommunikatsiooniosakonna juhataja Sirle Arro. \u201cReedel saabub Tallinna Adonia 670 reisijaga pardal ning viimaste ku\u0308lastustena ootame sel aastal veel kolme laeva, neist viimasena traditsioonilist Birka Stockholmi jo\u0303ulukruiisi 25. detsembril.\u201d Reedel Tallinnasse saabuv Adonia alustas reisi 1. oktoobril Southamptonist, aluse eelmine peatuspaik oli Peterburi. Tallinnast suundub Adonia Gdanskisse, tagasi Southamptonisse jo\u0303uab kruiisilaev 17. oktoobril. Koos ta\u0308navuse aastanumbri sees veel oodatava nelja alusega ku\u0308lastab Tallinna kokku ligi 520 000 reisijat, mis on mullusest na\u0308itajast ligi 19 protsenti rohkem. Laevaku\u0308lastusi on ta\u0308navu Tallinnas kokku 330 ehk 15 protsenti enam kui eelmisel aastal. Saaremaal peatusid kruiisilaevad ta\u0308navu 14 korda ja to\u0303id saarega tutvuma 6456 turisti. Ko\u0303ige enam ka\u0308is Tallinnas sakslasi, kes moodustasid ko\u0303igist siia saabunud kruiisireisijatest 25 protsenti. Ja\u0308rgnesid USA kodanikud 19 ning Suurbritannia kodanikud 17 protsendiga. Kokku ku\u0308lastasid kruiisireisidega Tallinna 155 riigi kodanikud. Sirle Arro so\u0303nul on kruiisiturism La\u0308a\u0308nemerel ja\u0308tkuvalt to\u0303usutrendis ja seeto\u0303ttu alustas Tallinna Sadam ka ta\u0308navu kevadel uue kruiisikai ehitusega, mille abil on vo\u0303imalik kasvavat no\u0303udlust ta\u0308ita ja vo\u0303tta vastu ka senisest suuremaid aluseid. \u201cTallinna atraktiivsus kruiisireisijate silmis omab tuntavat mo\u0303ju ka kohalikule majandusele,\u201d lausus Arro. \u201cMaineka konsultatsioonifirma G.P. Wild mulluse uuringu kohaselt kulutab u\u0308ks kruiisiturist Tallinnas keskmiselt 56,7 eurot ehk ta\u0308navu vo\u0303ib kruiisituristide panuseks siinsesse majandusse hinnata ligikaudu 30 miljonit eurot. Sellele lisandub kaudne mo\u0303ju na\u0308iteks turismifirmade ja kaupluste-so\u0308o\u0308gikohtade poolt loodud to\u0308o\u0308kohtade ja sealt tuleva maksutulu na\u0308ol.\u201d Tallinnas peatusid kruiisilaevad keskmiselt kaheksa tundi, sh hooaja jooksul ja\u0308id neli alust Tallinna kai a\u0308a\u0308rde ka u\u0308leo\u0308o\u0308. \u201cLinnaekskursioonide valikus on oodatult tooniandev vanalinn oma vaatamisva\u0308a\u0308rsustega, kuid u\u0308ha enam on hakatud Tallinnas tutvuma ka Lennusadama, Kadrioru pargi ja Viimsi vabao\u0303humuuseumiga,\u201d kirjeldas Arro seda, kuidas siin veedetud aega kulutatakse. Ko\u0303ige rohkem kruiisiku\u0308lastusi oli juunis ja juulis, mil siin peatus vastavalt 90 laeva 116 557 ning 88 laeva 144 877 inimesega pardal. \u201cTa\u0308navu na\u0308gime kruiisireisijate arvu rekordarvusid pea ko\u0303igil suvise hooaja kuudel \u2013 nii mais, juunis, juulis kui septembris oli kruiisireisijate arv la\u0308bi aegade parim,\u201d ma\u0308rkis Arro. Sirle Arro so\u0303nul saabub Tallinna Sadama prognooside kohaselt tuleval aastal kruiisireisijaid ta\u0308navusega vo\u0303rreldavas mahus. Oktoobrikuu alguse seisuga, mil suviste broneeringute tegemine veel ja\u0308tkub, on Tallinnasse 2014. aastaks kruiisiku\u0308lastusi planeeritud 306 ja Saaremaale 10."}, {"text_idx": "#000004", "text": "28.09 toimuval Crevex2023 kriisio\u0303ppusel kostub Muugalt heliefekte ja sireene"}, {"text_idx": "#000005", "text": "Neljapa\u0308eval, 28. septembril toimub Muuga sadama la\u0308histel ja mujal Harjumaal suur o\u0303ppus, kus harjutatakse..."}, {"text_idx": "#000008", "text": "Vanasadama reisiterminalide juures on vo\u0303imalik reisijate\npealevo\u0303tmiseks ja mahapanekuks lu\u0308hiajaliselt tasuta parkida \u2013\nselleks on nii A- kui D-terminali juures Kiss&Sail parklad.\nKiss&Sail parklad on kasutamiseks nii eraso\u0303idukitele, mittelepingulistele\ntaksodele kui ka so\u0303idujagamis-app\u2019ide so\u0303idukitele (Bolt, Uber, Yandex jne).\nOtse terminali uste ette pa\u0308a\u0308sevad vaid lepingulised taksod (Tallink, Tulika).\nTerminalide ees on lubatud lu\u0308hiajaliselt parkida ainult bussidel."}]